ASOCIACIJA ŠVENČIONIŲ RAJONO VIETOS VEIKLOS GRUPĖ

“ŠVENČIONIŲ PARTNERYTĖ”

# Kodas 300032951

PATVIRTINTA

2020 m. \_\_\_\_\_\_\_\_\_\_\_\_\_d.

protokolo Nr.

FINANSINIŲ ATASKAITŲ 2019-12-31 D. AIŠKINAMASIS RAŠTAS

1. BENDROJI DALIS

Asociacija Švenčionių rajono vietos veiklos grupė “Švenčionių partnerytė” (toliau – VVG) yra savanoriška organizacija, veikianti Švenčionių rajone, įregistruota 2004 m. birželio 10 d. asociacijos kodas 300032951, buveinės adresas – Vilniaus g. 19, Švenčionys. Duomenys kaupiami ir saugomi Juridinių asmenų registre.

Pagrindiniai VVG tikslai: pagal savo kompetenciją ir galimybes skatinti kaimo plėtrą Švenčionių rajone, aktyviai dalyvauti rengiant ir įgyvendinant kaimo plėtros planus bei programas, ieškoti naujoviškų ir efektyvių būdų vietos žmogiškiesiems, gamtiniams, kultūriniams ir kitiems materialiems ištekliams panaudoti rajono kaimo vietovių plėtrai, organizuoti ir teikti paramą kaimo bendruomenių projektams ir iniciatyvoms įgyvendinti, skatinti bendradarbiavimą su kitomis visuomeninėmis nacionalinėmis ir tarptautinėmis organizacijomis bei kitomis įstaigomis ir organizacijomis Lietuvoje ir užsienyje.

VVG turi savo antspaudą, sąskaitas kredito įstaigose ir rengia ribotos civilinės atsakomybės juridinių asmenų buhalterinės apskaitos metinę finansinę ataskaitą. Finansiniai metai yra kalendoriniai metai: finansinių metų pradžia – sausio 1 d., pabaiga – gruodžio 31 d.

VVG yra paramos gavėja, veiklos trukmė – neribota, yra ne pelno organizacija.

Asociacijos lėšas sudaro ES, savivaldybės biudžeto tiksliniai asignavimai projektų vykdymui, narių mokesčiai, gauta parama bei kitos teisėtai gautos lėšos.

Vietos veiklos grupės organai yra:

1.1.aukščiausias organas – Vietos veiklos grupės visuotinis narių susirinkimas;

1.2.kolegialus valdymo organas – Vietos veiklos grupės valdyba;

1.3.vienasmenis valdymo organas – Vietos veiklos grupės pirmininkas.

2019 m. pradžioje vietos veiklos grupėje „Švenčionių partnerystė“ dirbo keturi darbuotojai pagal neterminuotas darbo sutartis. Pilnu krūviu dirbo viešųjų ryšių specialistė Birutė Borovikienė, VPS finansininkė Vida Rutkovskienė, VPS administratorė Sigutė Zambžickienė, VPS administravimo vadovė Violeta Guobytė. 2019 m. pabaigoje dirbo trys darbuotojai pagal neterminuotas darbo sutartis. Pilnu krūviu VPS finansininkė Vida Rutkovskienė, VPS administratorė Sigutė Zambžickienė, VPS administravimo vadovė Birutė Borovikienė. Šių darbuotojų išlaidos finansuojamos iš projekto „Švenčionių rajono vietos veiklos grupės „Švenčionių partnerystė“ teritorijos 2015-2023 m. vietos plėtros strategijos“.

Įstaigoje buhalterinė apskaita tvarkoma ir finansinė atskaitomybė sudaroma vadovaujantis šiais bendraisiais apskaitos principais: įmonės, veiklos tęstinumo, periodiškumo, pastovumo, piniginio mato, kaupimo, palyginimo, atsargumo, neutralumo ir turinio svarbos. VVG apskaita tvarkoma ir finansinė atskaitomybė sudaroma vadovaujantis šiais teisės aktais:

1. Lietuvos Respublikos 2001 m. lapkričio 6 d. Buhalterinės apskaitos įstatymu Nr. IX-574;

2. Lietuvos Respublikos finansų ministro 2004 m. lapkričio 22 įsakymu Nr. 1K-372 „Dėl pelno nesiekiančių ribotos civilinės atsakomybės juridinių asmenų buhalterinės apskaitos ir finansinės atskaitomybės sudarymo ir pateikimo taisyklių patvirtinimo“;

3. Lietuvos Respublikos 2004 m. sausio 22 d. Asociacijų įstatymu Nr. IX-1969;

4. Lietuvos Respublikos Vyriausybės 1999 m. birželio 3 d. nutarimu Nr.719 „Dėl inventorizacijos tvarkos“;

 5. Kitais teisės aktais, įstaigos pirmininko patvirtinta apskaitos politika ir kitomis vidaus taisyklėmis.

Apskaitos politika patvirtinta 2012 m. spalio 31 d Švenčionių rajono vietos veiklos grupės „Švenčionių partnerystė“ pirmininko įsakymu Nr. V-57. 2019 metais apskaitos politika buvo keista, patvirtinta 2019 m. sausio 8 d. Švenčionių rajono vietos veiklos grupės „Švenčionių partnerystė“ pirmininkės įsakymu Nr. V-2. Pagrindinės keitimo priežastys pasikeitus teisės aktams (Lietuvos Respublikos finansų ministro 2004 m. lapkričio 22 įsakymu Nr. 1K-372 „Dėl pelno nesiekiančių ribotos civilinės atsakomybės juridinių asmenų buhalterinės apskaitos ir finansinės atskaitomybės sudarymo ir pateikimo taisyklių patvirtinimo“- aktuali redakcija 2018-12-22 d.).

Apskaita tvarkoma dvejybiniu įrašu pagal patvirtintą sąskaitų planą, naudojant Lietuvos Respublikos piniginį vienetą eurą. Naudojama buhalterinės apskaitos programa Rivilė – Gama, kuri kiekvienais metais yra atnaujinama, pasikeitus teisės aktams bei atsiradus naujoms versijoms.

II. ILGALAIKIS NEMATERIALUS IR MATERIALUS TURTAS

Ilgalaikis materialusis ir nematerialusis turtas nudėvimas pagal minimalius nusidėvėjimo normatyvus. Ilgalaikis turtas pradžioje yra įtraukiamas į apskaitą įsigijimo verte kartu su negrąžinamais mokesčiais, tame tarpe su pridėtinės vertės mokesčiu. Įtraukus į apskaitą, ilgalaikis turtas yra apskaitomas įsigijimo verte, atėmus sukauptą amortizaciją. Ilgalaikis turtas yra amortizuojamas taikant tiesinį amortizacijos metodą Nusidėvėjimas pradedamas skaičiuoti nuo kito mėnesio pirmos dienos po turto įvedimo į eksploataciją ir nebeskaičiuojamas nuo kito mėnesio pirmos dienos po jo nurašymo. Ilgalaikiu turtu pripažįstamas turtas, kurio įsigijimo vertė yra ne mažesnė nei 500,00 Eur įskaitant ir PVM, kuris naudojamas asociacijos veikloje ilgiau nei vienerius metus. Nusidėvėjimo suma pripažįstama sąnaudomis kiekvieną mėnesį. Eksploatavimo išlaidos priskiriamos to ataskaitinio laikotarpio, kuriuo jos buvo patirtos sąnaudomis.

 Nustatyti šio ilgalaikio materialiojo ir nematerialiojo turto grupės bei šioms grupėms naudojimo tarnavimo laikas:

 Materialus turtas

 Baldai ...........................................................................................................................6 m.

 Kompiuterinė technika (kompiuteriai, jų tinklai).........................................................3 m.

 Kitas materialus turtas .................................................................................................4 m.

 Nematerialus turtas

 Programinė įranga .......................................................................................................3 m.

 Kitas nematerialus turtas .............................................................................................4 m.

 Naujai įsigytam ilgalaikiam turtui iš projekto „Švenčionių rajono vietos veiklos grupės „Švenčionių partnerystė“ teritorijos 2015-2023 m. vietos plėtros strategija“ taikomi šie nusidėvėjimo (amortizacijos) normatyvai :

Materialus turtas

 Transporto priemonė ..................................................................................................8 m.

 Kompiuterinė technika (kompiuteriai, jų tinklai).........................................................3 m.

 Kitas materialus turtas .................................................................................................6 m.

 Nematerialus turtas

 Programinė įranga .......................................................................................................3 m.

III. TRUMPALAIKIS TURTAS

Atsargos - tai asociacijos įsigytas trumpalaikis turtas, kurį įstaiga sunaudoja pajamoms uždirbti per vienerius metus. Atsargoms priskiriama: kanceliarinės prekės, ūkinės prekės, maisto produktai, kuras, viešinimui skirtos prekės, reprezentacijai skirtos prekės, trumpalaikis turtas.

Įsigijimo metu atsargos apskaitoje registruojamos įsigijimo savikaina. Atsargų įsigijimo savikaina laikoma už tas atsargas sumokėta (mokėtina) suma. Nustatant atsargų įsigijimo savikainą, prie pirkimo kainos pridedami visi su pirkimu susiję mokesčiai bei rinkliavos (išskyrus tuos, kurie vėliau bus atgauti), gabenimo, paruošimo naudoti bei kitos tiesiogiai su atsargų įsigijimu susijusios išlaidos. Atsargų gabenimo, sandėliavimo ir kitos išlaidos pripažintos sąnaudomis (pardavimo savikaina) tą patį laikotarpį, kai buvo patirtos, jei sumos yra nereikšmingos. Į atsargų įsigijimo savikainą įskaitomas sumokėtas pridėtinės vertės mokestis, nes šis mokestis negrąžinamas. Atsargos, įsigytos užsienio valiuta, apskaitoje registruojamos eurais pagal pirkimo dieną galiojusį valiutos kursą. Atsargos, kurios įsigijus perduodamos naudoti, vertė iš karto pripažįstama sąnaudomis.

Kuras į sąnaudas nurašomas pagal Švenčionių VVG pirmininko įsakymu patvirtintas kuro sunaudojimo normas, atsižvelgiant į nuvažiuotus atstumus, nurodytus ridos apskaitoje bei kuro sąnaudų apskaičiavimo ataskaitose.

Gautinos sumos apskaitoje registruojamos jų atsiradimo dieną, finansinės būklės ataskaitoje parodomos atėmus abejotinas ir beviltiškas skolas. Gautinos skolos pripažįstamos abejotinomis, jei jos negrąžinamos ilgiau kaip 12 mėnesių po skolos grąžinimo termino pabaigos. Nustatant skolų grynąją vertę, kasmet atliekamas skolų suderinimas ir įvertinimas kiekvienos skolos grąžinimo pagrįstumas.

Piniginiam turtui priskiriami visi VVG banke turimi pinigai. Apskaitoje piniginis turtas registruojamas nacionaline valiuta – eurais.

Nuosavam kapitalui priskiriama sukauptas veiklos rezultatas.

Gautas tikslinis finansavimas, dotacijos apskaitoje registruojama tik tada, kai gaunama patikima informacija, kad tos lėšos bus gautos.

Tikslinis finansavimas iš ES, savivaldybės biudžeto, nario mokesčiai bei kitas finansavimas gaunamas programų vykdymui pripažįstamas finansavimo pajamomis. Tikslinio finansavimo panaudojimas registruojamas per ataskaitinį laikotarpį apskaičiuota patirtų sąnaudų kompensavimo suma.

Dotacija, susijusi su turtu, pripažįstama panaudota tiek, kiek per ataskaitinį laikotarpį priskaičiuojama gauto ilgalaikio turto nusidėvėjimo sąnaudų.

Pajamos pripažįstamos kaupimo principu, t. y. apskaitoje registruojamos tada, kai jos uždirbamos, neatsižvelgiant į pinigų gavimą. Pajamomis laikomas tik VVG ekonominės veiklos padidėjimas, pasireiškiantis turto padidėjimu arba įsipareigojimų sumažėjimu. Pajamomis nepripažįstamas pridėtinės vertės mokestis bei trečiųjų asmenų vardu surinktos sumos. Pajamos įvertintos tikrąja kaina, atsižvelgiant į suteiktas ir numatomas nuolaidas.

Per ataskaitinį laikotarpį VVG panaudotos finansavimo sumos pripažįstamos finansavimo pajamomis. Jų apskaitai naudojama 54 sąskaita „Finansavimo pajamos“, skirta per ataskaitinį laikotarpį patirtų sąnaudų, susijusių su finansuojamų programų įgyvendinimu, kompensavimo (finansavimo panaudojimo) apskaitai, kuri detalizuojama pagal programas ir finansavimo šaltinius.

Sąnaudos, patirtos vykdant projektus ir uždirbant ataskaitinio laikotarpio pajamas, apskaitoje registruojamos ir finansinėse ataskaitose parodomos taikant kaupimo, pajamų ir sąnaudų palyginimo principus, neatsižvelgiant į pinigų išleidimo laiką.

 Sąnaudomis pripažįstama tik ta ataskaitinio ar ankstesnių laikotarpių išlaidų dalis, kuri tenka per ataskaitinį laikotarpį uždirbtoms pajamoms. Išlaidos, nesusijusios su per ataskaitinį laikotarpį uždirbtomis pajamomis, bet skirtos būsimųjų laikotarpių pajamoms uždirbti, apskaitoje registruojamos ir finansinėje atskaitomybėje pateikiamos kaip turtas. Tais atvejais, kai per ataskaitinį laikotarpį turėtų išlaidų neįmanoma susieti su konkrečių pajamų uždirbimu ir ateinančiais laikotarpiais jos neduos pajamų, jos pripažįstamos įstaigos sąnaudomis tą laikotarpį, kurį buvo patirtos.

Įsipareigojimų apskaitai asociacijoje naudojama 4 sąskaitų plano klasė. Įsipareigojimai apskaitoje registruojami ir finansinėse ataskaitose pateikiami jų atsiradimo dienos verte. Finansinės būklės straipsnyje „Trumpalaikiai įsipareigojimai“ įrašoma visa įstaigos trumpalaikių skolų suma pagal 412 sąskaitos Skolos tiekėjams, 413 sąskaitos Gauti išankstiniai apmokėjimai, 414 sąskaitos Su darbo santykiais susiję įsipareigojimai ir 415 sąskaitos Kiti trumpalaikiai įsipareigojimai.

Inventorizacija atlikta vadovaujantis VVG pirmininkės 2019 m. lapkričio 28 d. įsakymu Nr. V-39 sudaryta komisija. Iki 2019 m. lapkričio 30 d. atlikta viso įstaigos turto, įskaitant gautą panaudos būdu bei patikėjimo teise metinė inventorizacija. Rastas faktas patikrintas atitiko buhalterinės apskaitos duomenis. Pagal apskaitos duomenis debitoriai įsiskolinimai buvo lygus nuliui, todėl nebuvo išsiųsti skolų suderinimo aktai.

2019-12-31 d. užbalansinės sąskaitos turto vertė sudaro - 6 645,25 Eur. Švenčionių rajono savivaldybės administracijos patikėjimo teise valdomo turto vertė 3 434,58 Eur, panaudos teise valdomo turto vertė– 3 210,67 Eur.

2019-12-31 d. teritorinio projekto Nr. 4TT-KV-12-1-0012-PR001 įrangos vertė užbalansinėje sąskaitoje – 7 237,66 Eur.

2019-12-31 d. kopijavimo aparato užbalansinėje sąskaitoje vertė – 289,62 Eur.

IV. AIŠKINAMOJO RAŠTO PASTABOS

1 pastaba. Informacija apie nematerialųjį turtą:

1.1. VVG nematerialųjį turtą sudaro buhalterinės apskaitos programa Rivilė-Gama - 1 vnt. Ataskaitinio laikotarpio pabaigoje nematerialusis turtas yra pilnai nusidėvėjęs, tačiau naudojamas:



2 pastaba (Finansinės būklės eilutė – A.II.). Informacija apie materialųjį turtą:

Per ataskaitinį laikotarpį VVG ilgalaikį materialųjį turtą sudarė:

|  |  |
| --- | --- |
| Ilgalaikis materialusis turtas (Eur) |  |
| Rodikliai | Žemė | Pastatai ir statiniai | Mašinos ir įrengimai | Transporto priemonės | Kita įranga, prietai- sai, įrankiai ir įren- giniai | Ne- baigta statyba | Kitas mate-rialusis turtas | Iš viso |
|
|
| Likutinė vertė praėjusių finansinių metų pabaigoje |   |   |   | 13 137,43 | 56,25 |   | 3 098,18 | 16 291,86 |
| a) Įsigijimo savikaina |   |   |   |   |   |   |   |   |
| Praėjusių finansinių metų pabaigoje |   |   |   | 0,00 | 0,00 |   | 0,00 | 0,00 |
| Finansinių metų pokyčiai: |   |   |   |   |   |   |   |   |
| - turto įsigijimas |   |   |   | 0,00  | 0,00 |   | 0,00 | 0,00 |
| - perleistas ir nurašytas turtas (-) |   |   |   |   |  |   |  |  |
| - perrašymai iš vieno straipsnio į kitą + / (-) |   |   |   |   |   |   |   | 0 |
| Finansinių metų pabaigoje | 0 | 0 | 0 | 0 | 0 | 0 | 0 | 0 |
| b) Perkainojimas |   |   |   |   |   |   |   |   |
| Praėjusių finansinių metų pabaigoje |   |   |   |   |   |   |   | 0 |
| Finansinių metų pokyčiai: |   |   |   |   |   |   |   |   |
| - vertės padidėjimas (sumažėjimas) + / (-) |   |   |   |   |   |   |   | 0 |
| - kitiems asmenims perleisto ir nurašyto turto (-) |   |   |   |   |   |   |   | 0 |
| - perrašymai iš vieno straipsnio į kitą + / (-) |   |   |   |   |   |   |   | 0 |
| Finansinių metų pabaigoje | 0 | 0 | 0 | 0 | 0 | 0 | 0 | 0 |
| c) Nusidėvėjimas |   |   |   |   |   |   |   |   |
| Praėjusių finansinių metų pabaigoje |   |  |   | 4452,57 | 33,75 |   | 966,98 | 5 453,30 |
| Finansinių metų pokyčiai: |   |  |   |  |   |   |   |   |
| - finansinių metų nusidėvėjimas |   |  |   | 1978,92 | 15,00 |   | 728,16 | 2 722,08 |
| - atstatantys įrašai (-) |   |  |   |  |   |   |   | 0 |
| - kitiems asmenims perleisto ir nurašyto turto nusidėvėjimas (-) |   |  |   |  |  |   |  |  |
| - perrašymai iš vieno straipsnio į kitą + / (-) |   |   |   |   |   |   |   | 0 |
| Finansinių metų pabaigoje | 0 | 0 | 0 | 6431,49 | 48,75 | 0 | 1695,14 | 8 175,38 |
| d) Vertės sumažėjimas |   |   |   |   |   |   |   |   |
| Praėjusių finansinių metų pabaigoje |   |  |   |  |   |   |   | 0 |
| Finansinių metų pokyčiai: |   |  |   |  |   |   |   |   |
| - finansinių metų vertės sumažėjimas |   |  |   |  |   |   |   | 0 |
| - atstatantys įrašai (-) |   |  |   |  |   |   |   | 0 |
| - kitiems asmenims perleisto ir nurašytoturto (-) |   |  |   |  |   |   |   | 0 |
| - perrašymai iš vieno straipsnio į kitą + / (-) |   |   |   |   |   |   |   | 0 |
| Finansinių metų pabaigoje | 0 | 0 | 0 | 0 | 0 | 0 | 0 | 0 |
| e) Likutinė vertė finansinių metų pabaigoje(a) + (b) - (c) - (d) | 0 | 0 | 0,00 | 11 158,51 | 41,25 | 0 | 2 370,02 | 13 569,78 |

2016 metais nurašytas turtas, kuris yra nusidėvėjęs (Ilgalaikio turto nurašymo aktas Nr. 20161209), bet dar naudojamas veikloje:

|  |  |  |  |
| --- | --- | --- | --- |
| Pavadinimas | Pradinė vertė | Sukauptas nusidėvėjimas | Likutinė vertė |
| Nešiojamas kompiuteris Asus K50IJ | 731,67 | 731,67 | 0,00 |
| Kondicionieriai, 2 vnt. | 1 181,65 | 1 181,65 | 0,00 |
| Iš viso: | 1 913,32 | 1 913,32  | 0,00 |

Per 2019 m. priskaičiuota ilgalaikio turto nusidėvėjimo (amortizacijos) 2 722,08 Eur, likutinė ilgalaikio turto vertė sudaro 13 569,78 Eur.

Viso ilgalaikio turto sąrašas ir vertės:

|  |  |  |  |
| --- | --- | --- | --- |
| Pavadinimas | Pradinė vertė | Sukauptas nusidėvėjimas | Likutinė vertė |
| Transporto priemonė Nissan Qashqai  | 17 590,00 | 6 431,49 | 11 158,51 |
| Aiškinamasis stendas VPS 2015-2023 m.  | 90,00 | 48,75 | 41,25 |
| Programinė įranga Rivilė-Gama  | 595,45 | 595,45 | 0,00 |
| Kompiuterinė technika (5 vnt.) | 4 065,16 | 1 695,14 | 2 370,02 |
| Iš viso: | 22 340,61 | 8 770,83 | 13 569,78 |

 VVG patalpos priklauso panaudos teise. Vadovaujantis 2018 m. birželio 1 d. savivaldybės turto panaudos sutartimi Nr. J-280 patalpų bendras plotas sudaro – 16,95 kv. m., adresu Švenčionių r. sav. Švenčionių m., Vilniaus g. 19.

3 pastaba (Finansinės būklės eilutė – B. III.). Informacija apie kitą trumpalaikį turtą:

 Finansinės būklės eilutėje „Kitas trumpalaikis turtas“ rodomos būsimųjų laikotarpių sąnaudos, kurias sudaro 259,13 Eur. Tai apmokėtos, bet į sąnaudas neįtrauktos draudimo paslaugos.

4 pastaba (Finansinės būklės eilutė – B. IV.). Informacija apie pinigus:

Įstaigoje pinigines lėšas sudaro 17 109,51 Eur, iš jų:

Atsiskaitomoji sąskaita VPS 16 460,30 Eur;

Atsiskaitomoji sąskaita (nario mokesčio) - 649,21 Eur.

5 pastaba (Finansinės būklės eilutė – C. IV.). Informacija apie sukauptą veiklos rezultatą:

 Asociacijos ankstesnių metų rezultatą sudaro 42,48 Eur pelnas.

6 pastaba (Finansinės būklės eilutė – D.). Informacija apie finansavimą:

2019 metais panaudojo: 73 685,95 Eur finansavimo (informacija kaupimo principu, eurais). Finansavimas gautas iš trijų šaltinių iš jų:

Pagal 2019 m. vasario 27 d. Švenčionių rajono savivaldybės biudžeto lėšų naudojimo sutartį Nr. J-92 buvo skirta 5 000,00 Eur suma, ji gauta dalimis. Suma – 5 000,00 Eur panaudota pagal sutartyje numatytą paskirtį.

2019-12-31 d. lieka 305,71 Eur ilgalaikio turto nusidėvėjimas.

 2019 m. nario mokesčio lėšų panaudojimas (informacija kaupimo principu, registruojami po jų faktinio gavimo kaip gautas nario mokestis, eurais).

|  |  |  |  |  |
| --- | --- | --- | --- | --- |
| Nario mokestis | Likutis laikotarpio pradžioje  | Gautas nario mokestis | Panaudota nario mokesčio | Likutis laikotarpio pabaigoje |
| Gautas nario mokestis  | 1 145,02 | 310,00 | 867,07 | 587,95 |
| Iš viso: | 1 145,02 | 310,00 | 867,07 | 587,95 |

 2019 m. projekto “Švenčionių VVG “Švenčionių partnerystė” teritorijos 2015-2023 m. VPS” finansavimo lėšų panaudojimas (informacija kaupimo principu, registruojamas po faktinio gavimo kaip gautas finansavimas, eurais), iš jų:

|  |  |  |  |  |
| --- | --- | --- | --- | --- |
| Finansavimas | Likutis laikotarpio pradžioje  | Gautas finansavimas  | Panaudota finansavimo  | Likutis laikotarpio pabaigoje |
| Gautas finasavimas pagal projektą Švenčionių rajono vietos veiklos grupės „Švenčionių partnerystė“ teritorijos 2015-2023 m. vietos plėtros strategija“ (3449) | 29 659,72 | 64 018,70 | 63 694,92 | 29 983,50 |
| Iš viso: | 29 659,72 | 64 018,70 | 63 694,92 | 29 983,50 |

2016 m. liepos 7 d. su Nacionalinę mokėjimo agentūra prie Žemės ūkio ministerijos pasirašyta bendruomenių inicijuotos viensektorės kaimo vietovių vietos plėtros strategijos, įgyvendinamos pagal Lietuvos kaimo plėtros 2014-2020 m. programos priemonę „LEADER“, paramos sutartis Nr. 42VS-KV-15-1-06654 iki 472 852,00 Eur (t. y. 20 proc.) visų tinkamų finansuoti VPS įgyvendinti skirtų išlaidų. Europos žemės ūkio fondo kaimo plėtrai lėšos iki 401 924,20 Eur (t .y. 85 proc.) visų tinkamų finansuoti VPS administruoti skirtų lėšų. Lietuvos valstybės biudžeto lėšos iki 70 927,80 Eur (t. y. 15 proc.) visų tinkamų finansuoti VPS administruoti skirtų lėšų. Per 2019 metus Nacionalinei mokėjimo agentūrai prie Žemės ūkio ministerijos VPS administravimui patirtoms lėšoms buvo pateikti trys mokėjimo prašymai.

2019 m. sausio 18 d. pateiktas mokėjimo prašymo Nr. 9 – 21 280,95 Eur suma.

2019 m. gegužės 14 d. pateiktas mokėjimo prašymo Nr. 10 – 21 250,60 Eur suma.

2019 m. rugsėjo 16 d. pateiktas mokėjimo prašymo Nr. 11 – 21 487,15 Eur suma.

Nacionalinei mokėjimo agentūrai prie Žemės ūkio ministerijos per 2019 metus išanalizavusi pateiktus mokėjimo prašymus įvertino teigiamai, visos paramos lėšos įsisavintos pagal paskirtį, neatitikimų nenustatyta.

7 pastaba (Finansinės būklės eilutė - E.II.). Informacija apie trumpalaikius įsipareigojimus:

VVG trumpalaikius įsipareigojimus 2019 metų gruodžio 31 d. sudaro 18,78 Eur neapmokėta sąskaita tiekėjams, iš jų:

|  |  |
| --- | --- |
| Tiekėjo pavadinimas | Suma (Eur) |
| AB „Telia Lietuva“ | 18,78 |

 8 pastaba (Veiklos rezultatų ataskaita – I. 2). Finansavimo pajamos:

Finansavimo pajamų straipsnyje rodomos gautų finansavimo sumų dalis, panaudota per ataskaitinį laikotarpį patirtoms sąnaudos susijusioms su finansuojamų projektų įgyvendinimu.

 Per 2019 metus finansavimo pajamas sudarė 73 685,95 Eur.

2019 m. Švenčionių rajono savivaldybės biudžeto lėšų finansavimo pajamų panaudojimas:

|  |  |
| --- | --- |
| Patalpų valymo sąnaudos  | 1 279,85 |
| Draudimo sąnaudos  | 41,94 |
| Transporto paslaugų (bendruomenių sąskrydis) sąnaudos | 984,47 |
| Interneto paslaugų sąnaudos | 292,02 |
| Kitos bendrosios sąnaudos (Leader mokymai valdybos nariams, VVG tinklui nario mokestis, VPS viešinimo išlaidos kaimyninėms VVG, valdybos registravimo išlaidos) | 479,12 |
| Bendruomenių steigimo sąnaudos (Adutiškio „Saulėgraža“)  | 189,20 |
| Bendruomeninių renginių sąnaudos (profesinio rengimo centras) | 50,00 |
| Darbuotojų išlaikymo sąnaudos | 635,39 |
| Patalpų išlaikymo sąnaudos (apsauga, elektros energija, vanduo, vietinė rinkliava) | 1 013,21 |
| Viešinimo sąnaudos | 4 000,00 |
| Prenumeratos sąnaudos  | 34,80 |
| Kompiuterio nusidėvėjimo sąnaudos | 123,96 |
| Iš viso: | 9 123,96 |

 2019 m. projekto „Švenčionių rajono vietos veiklos grupės „Švenčionių partnerystė“ teritorijos 2015-2023 m. vietos plėtros strategija“ finansavimo pajamų panaudojimas:

|  |  |
| --- | --- |
| Darbuotojų išlaikymo sąnaudos | 53 327,90 |
| VPS darbuotojų mokymai  | 127,05 |
| Biuro įrangos aptarnavimo sąnaudos | 479,13 |
| Ilgalaikio turto nusidėvėjimo sąnaudos  | 619,20 |
| Ryšių sąnaudos  | 9,37 |
| Kuro sąnaudos  | 294,60 |
| Kanceliarinių prekių ir popieriaus įsigijimo sąnaudos | 133,63 |
| VPS dalyvavimo tinkluose nario mokesčio sąnaudos | 150,00 |
| Draudimo įmokų sąnaudos | 484,35 |
| Banko aptarnavimo (susijusi su sąskaita paramos strategijai įgyvendinti) sąnaudos | 37,05 |
| Transporto priemonės nusidėvėjimo sąnaudos | 1 978,92 |
| Transporto priemonės išlaikymo sąnaudos | 286,23 |
| Interneto svetainės aptarnavimo sąnaudos  | 1 393,92 |
| Viešinimo ir aktyvinimo renginių (konferencijos) sąnaudos  | 1 156,53 |
| Informavimo rajoninėje spaudoje sąnaudos | 374,62 |
| Potencialių vietos projektų paraiškų teikėjų mokymo išlaidos | 1 000,00 |
| Darbuotojų išlaikymo sąnaudos (viešųjų ryšių spec.) | 1 842,42 |
| Iš viso: | 63 694,92 |

 2019 m. Švenčionių VVG nario mokesčio finansavimo pajamų panaudojimas:

|  |  |
| --- | --- |
| Viešųjų pirkimų mokymų, VVG tinko renginiuose dalyvavimo sąnaudos  | 322,60 |
| Patalpų išlaikymo sąnaudos (valymas) | 64,76 |
| Banko sąnaudos iš nario mokesčio | 16,70 |
| Kitos sąnaudos ( LKBS nario mokestis)  | 50,00 |
| Darbuotojų išlaikymo sąnaudos | 413,01 |
| Iš viso: | 867,07 |

9 pastaba (Veiklos rezultatų ataskaita – II. ). Veiklos sąnaudos:

Veiklos sąnaudos – pripažįstamos tą ataskaitinį laikotapį, kurį jos patirtos. 2019 m. veiklos sąnaudų straipsnyje rodomos per ataskaitinį laikotarpį patirtos sąnaudos susijusios su finansuojamų projektų įgyvendinimu, iš viso – 73 685,95 Eur.

10 pastaba (Veiklos rezultatų ataskaita – V. ). Grynasis veiklos rezultatas:

Grynasis veiklos rezultatas rodomas perviršis (pelnas) arba deficitas (nuostoliai), kuris apskaičiuojamas iš visų per ataskaitinį laikotarpį uždirbtų pajamų atėmus visas per ataskaitinį laikotarpį patirtas sąnaudas – 0,00 Eur.

Pirmininkė Birutė Borovikienė

Finansininkė Vida Rutkovskienė